Vo švajčiarskom Bazileji práve prebiehajú rozhovory medzi predstaviteľmi Libra Associations, ktorí stoja za kryptomenovým projektom Facebooku Libra a zástupcami 26 centrálnych bánk.
Libra Associations na stretnutí zastupuje aj generálny riaditeľ celého projektu David Marcus, ktorý sa snaží regulátorom vysvetliť, že Libra nepredstavuje hrozbu pre súčasný finančný systém. Reaguje tak na množiace sa negatívne reakcie predstaviteľov rôznych krajín. V poslednom týždni sme vás informovali napríklad o názore Ministra financií Francúzka, ktorý sa nechal počuť, že Libre nedovolí vstup na francúzsky trh. Podobne sa vyjadril aj vysokopostavený predstaviteľ Bavorska, ktorý si nevie predstaviť umožnenie prístupu tejto kryptomeny na trh Európskej únie.
Nejde o menu, obhajuje Libru Marcus
David Marcus argumentoval, že predstava o tom, že Facebook vytvára novú konkurenčnú menu, ktorá má nahradiť doláre, eurá či britské libry, je zásadne mylná. Tvrdí, že Facebook len buduje lepšiu platobnú sieť a systém, ktorý funguje nad existujúcimi menami, čím prinesie jej používateľom zmysluplnejšiu hodnotu. Zdôraznil, že v žiadnom prípade nejde o nové peniaze a vyhlásil, že meny ako také zostanú naďalej výhradou suverénnych národov.
Ebook: TOP 5 AI kryptomien
Dostupné na stiahnutie
Libra má byť kryptomenou, ktorá bude mať stabilnú hodnotu. Túto stabilitu jej zabezpečí krytie košom silných aktív – predovšetkým veľkých svetových mien ako sú doláre, eurá či libry, ale pravdepodobne aj cenné komodity.
Zdroj: cointelegraph.com
Ak sa vám páčia naše články zapnite si naše notifikácie (zvonček vpravo dole) a sledujte nás na Facebooku. Mimochodom viete o tom, že aktuálny prehľad cien kryptomien nájdete aj u nás?